ངས་རྗེས་དྲན་ཚོགས་འདུའི་སྟེང་གི་མཐོང་ཐོས་མྱོང་གསུམ་ཐོ་རུ་འགོད་དུས་མིག་ཆུ་ཡང་ཡང་ཕྱི་ཞོར་སེམས་ལ།ཨ་ལགས་དུང་དཀར་མཆོག་དང་རྗེ་དམུ་དགེ་བསམ་གཏན་རྒྱ་མཚོ་མཆོགཨ་ལགས་ཚེ་ཏན་ཞབས་དྲུང་མཆོགཨ་ཁུ་རྡོ་བིས་ཤེས་རབ་རྒྱ་མཚོ་མཆོགཨ་ཁུ་བསམ་གྲུབ་རྒྱ་མཚོ་མཆོགམཁས་དབང་དགེ་འདུན་ཆོས་འཕེལ་མཆོགཔཎ་ཆེན་སྐུ་ཕྲེང་བཅུ་བ་མཆོགཨ་ཁུ་ཡི་དམ་ཚེ་རིང་མཆོགཁྲོ་རུ་ཚེ་རྣམ་མཆོགཨ་ལགས་ཤར་གདོང་མཆོགདགེ་བཤེས་ཆེན་མོ་བློ་བཟང་རྒྱ་མཚོ་མཆོགའབའ་བ་ཕུན་ཚོགས་དབང་རྒྱལ་མཆོགཆབ་སྤེལ་ཚེ་བརྟན་ཕུན་ཚོགས་མཆོགབོད་གངས་ཅན་གྱི་ནམ་མཁའི་མཐོངས་སུ་འཚེར་མྱོང་བའི་སྐར་མ་འོད་ཆེན་འདི་དག་ནི་དྭངས་གཙང་ངང་འཕུར་མྱོང་བའི་བྱ་རྒྱལ་ཁྱུང་ཆེན་དག་རེད།ཞི་བདེ་དང་སྤྱི་དོན་འབའ་ཞིག་གི་ཆེད་དུ་བྱོན་མྱོང་བའི་སྤྱན་རས་གཟིགས་ཀྱི་རྣམ་སྤྲུལ་དག་རེད།མི་རིགས་འདིའི་དར་རྒུད་དང་བདེ་སྡུག་གི་ཆེད་དུ་རང་དོན་ཡེ་ནས་འདོར་མཁན་ལྷག་བསམ་ཅན་གྱི་རྒྱལ་སྲས་དག་རེད།བོད་ཀྱི་དེང་རབས་ལོ་རྒྱུས་ནང་ལ་འཁྲུངས་པའི་རིག་པའི་དཔའ་བོ་དག་རེད།འོན་ཀྱང་འུ་ཚོས་ད་བར་དུ་ཁོང་རྣམ་པའི་ལོ་རྒྱུས་ཞིབ་མོ་ཞིག་དང་ཕྱག་རྗེས་གསལ་བོ་ཞིག་ཀྱང་རྟོགས་ཐུབ་མེད་པ་ནི་ཇི་འདྲའི་ནོངས་འགྱོད་སྐྱེ་དགོས་པ་ཞིག་རེད།ལྷག་བསམ་རྣམ་དག་གིས་ཁོང་རྣམ་པའི་བརྩོན་འགྲུས་དང་སྙིང་སྟོབས་ལ་ཡི་རངས་དང་སློབ་སྦྱོང་མ་བྱས་པར་སྤྱི་སེམས་དང་ལ་རྒྱ་ཁ་ནས་བཤད་པ་ཙམ་ལས་དོན་ཐོག་ལ་ཅི་ཡང་མ་ཞོག་པ་ནི་ཇི་འདྲའི་ངོ་ཚ་དགོས་པ་ཞིག་རེད།རིག་པས་མ་བརྟག་མ་དཔྱད་པར་ཁོང་རྣམ་པའི་མི་གཤིས་ལོག་བཤད་དང་མཛད་རྗེས་ལོག་འཛིན་བྱས་པ་ནི་ཇི་འདྲའི་ཡིད་སྐྱོ་དགོས་པ་ཞིག་རེད།